b'\n_START_ARTICLE_\nBarry Long\n_START_PARAGRAPH_\nBarry Long (1. elokuuta 1926 \xe2\x80\x93 6. joulukuuta 2003) oli australialainen henkinen opettaja ja kirjailija.\n_START_SECTION_\nEl\xc3\xa4m\xc3\xa4\n_START_PARAGRAPH_\nMietiskelless\xc3\xa4\xc3\xa4n Intian vuoristossa Long alkoi kirjoittaa. H\xc3\xa4n uskoi, ett\xc3\xa4 voisi saada kirjoituksensa julkaistuksi Lontoossa ja niin h\xc3\xa4n p\xc3\xa4\xc3\xa4tti matkustaa Isoon-Britanniaan. Kukaan ei kuitenkaan ollut kiinnostunut h\xc3\xa4nen k\xc3\xa4sikirjoituksestaan. Long sai apulaistoimittajan t\xc3\xb6it\xc3\xa4 Lontoon Fleet Streetilt\xc3\xa4._NEWLINE_Kun Long ei tehnyt toimittajan t\xc3\xb6it\xc3\xa4, h\xc3\xa4n kirjoitti ja puhui pienelle h\xc3\xa4nen ymp\xc3\xa4rilleen ker\xc3\xa4\xc3\xa4ntyneelle ryhm\xc3\xa4lle. Englannissa Long my\xc3\xb6s tapasi toisen vaimonsa, Julien, jota h\xc3\xa4n kutsui inspiraatiokseen ja jumalalliseksi naisekseen, bhagavatiksi. Barryn ja Julien 13 vuotta kest\xc3\xa4nyt suhde p\xc3\xa4\xc3\xa4ttyi, kun Julia kuoli sy\xc3\xb6p\xc3\xa4\xc3\xa4n. 1970-luvun h\xc3\xa4n ansaitsi elantonsa tekem\xc3\xa4ll\xc3\xa4 toimittajan t\xc3\xb6it\xc3\xa4 kotoa k\xc3\xa4sin._NEWLINE_Longista tuli yht\xc3\xa4 suositumpi 1980-luvulla ja niin h\xc3\xa4n alkoi antaa meditaatiotunteja ja opetustilaisuuksia laajemmalle yleis\xc3\xb6lle.  Long my\xc3\xb6s kirjoitti tuohon aikaan teoksen The Origins of Man and the Universe. Vuoteen 1985 menness\xc3\xa4 Englannissa oli perustettu The Barry Long Foundation, joka organisoi Longin julkisia opetustilaisuuksia ja julkaisi sarjan h\xc3\xa4nen kirjojaan ja \xc3\xa4\xc3\xa4nitteit\xc3\xa4\xc3\xa4n._NEWLINE_Takaisin Australiaan, Queenslandiin, Long muutti 1986 kolmannen vaimonsa ja lapsipuolensa kanssa. Australiassa Long opetti s\xc3\xa4\xc3\xa4nn\xc3\xb6llisesti Sydneyss\xc3\xa4 ja Queenslandissa Gold Coastilla, jonne h\xc3\xa4n oli perustanut Barry Long keskuksen. Seuraavan vuosikymmenen, 1990-luvun, alussa h\xc3\xa4n teki opetuskiertueita ymp\xc3\xa4ri maailmaa. Suomessa Barry Long oli kiertueella kolme kertaa, vuosina 1993, 1995 vuonna 1997. N\xc3\xa4ist\xc3\xa4 seminaareista on tehty suomeksi tulkitut \xc3\xa4\xc3\xa4nitteet._NEWLINE_Vuodesta 1993 l\xc3\xa4htien Australiassa j\xc3\xa4rjestettiin jokavuotinen, v\xc3\xa4hint\xc3\xa4\xc3\xa4n 14 p\xc3\xa4iv\xc3\xa4\xc3\xa4 kest\xc3\xa4v\xc3\xa4 retriitti nimelt\xc3\xa4 Master Session, jonka osallistujakunta oli maailmanlaajuinen. Osallistujia oli vuosittain 300-500. Suurin osa n\xc3\xa4ist\xc3\xa4 retriiteist\xc3\xa4 j\xc3\xa4rjestettiin Cabarita Beachill\xc3\xa4 l\xc3\xa4hell\xc3\xa4 Byron Bayta, loppuvuosina ne j\xc3\xa4rjestettiin Coald Coastilla, Bondin yliopistolla. Viimeinen Master Session j\xc3\xa4rjestettiin 2002._NEWLINE_Long piti itse\xc3\xa4\xc3\xa4n ainutlaatuisena opettajana, joka toimi vakiintuneiden henkisten traditioiden ulkopuolella. H\xc3\xa4nell\xc3\xa4 itsell\xc3\xa4\xc3\xa4n ei ollut henkist\xc3\xa4 opettajaa, mutta h\xc3\xa4n tunnusti kiitollisuutensa erityisesti Jiddu Krishnamurtille. Muita opettajia, joiden kirjoitukset inspiroivat h\xc3\xa4nen varhaista henkist\xc3\xa4 etsint\xc3\xa4\xc3\xa4ns\xc3\xa4, ovat Gurdjieff, Meher Baba  ja Sri Aurobindo\n_START_SECTION_\nPerint\xc3\xb6\n_START_PARAGRAPH_\nOmien sanojensa mukaan Barry Long kirjoitti energeettisi\xc3\xa4 kirjoja itsens\xc3\xa4 oivaltamisesta ja henkisest\xc3\xa4 el\xc3\xa4m\xc3\xa4st\xc3\xa4. H\xc3\xa4n puhui ja kirjoitti muun muassa meditaatiosta, tietoisuudesta, kuolemasta, rakkaudesta ja karmasta. H\xc3\xa4nen kirjojaan on k\xc3\xa4\xc3\xa4nnetty 11 kielelle._NEWLINE_Longilla oli merkitt\xc3\xa4v\xc3\xa4 vaikutus useisiin muihin opettajiin, kirjoittajiin ja terapeutteihin. Tunnetuin heist\xc3\xa4 on Eckhart Tolle, bestseller-kirjan L\xc3\xa4sn\xc3\xa4olon voima kirjoittaja. H\xc3\xa4n kertoo rakastaneensa Barry Longin opetusta ._NEWLINE_Barry Long kuoli eturauhassy\xc3\xb6p\xc3\xa4\xc3\xa4n 77 vuoden ik\xc3\xa4isen\xc3\xa4 6.12.2003. H\xc3\xa4nen kirjojansa julkaistaan edelleen ja h\xc3\xa4nen \xc3\xa4\xc3\xa4nitteidens\xc3\xa4 arkistoa hoitaa Uudessa Etel\xc3\xa4-Walesissa sijaitseva The Barry Long Foundation International.\n_START_SECTION_\nBarry Longin opetus: p\xc3\xa4\xc3\xa4periaatteet\n_START_PARAGRAPH_\n1. H\xc3\xa4n sanoi puhuvansa vain el\xc3\xa4m\xc3\xa4st\xc3\xa4 , rakkaudesta , totuudesta , kuolemasta , ja Jumalasta ._NEWLINE_2. H\xc3\xa4nen opetuksesta keski\xc3\xb6ss\xc3\xa4 on yksil\xc3\xb6n vapauttaminen onnettomuudesta, jonka h\xc3\xa4n perusteli olevan \xe2\x80\x9connellinen t\xc3\xa4n\xc3\xa4\xc3\xa4n, onneton huomenna\xe2\x80\x9d._NEWLINE_3. H\xc3\xa4n kritisoi l\xc3\xa4nsimaisen yhteiskunnan vallitsevaa seksuaalisuutta ja esitti, ett\xc3\xa4 suurin osa onnettomuudesta maan p\xc3\xa4\xc3\xa4ll\xc3\xa4 johtuu siit\xc3\xa4, ett\xc3\xa4 mies ja nainen ovat unohtaneet kuinka rakastaa toinen toistaan._NEWLINE_4. H\xc3\xa4n kritisoi progressiivista tieteellist\xc3\xa4 materialismia, koska se ohittaa henkisen totuuden sek\xc3\xa4 v\xc3\xa4lttelee rakkautta ja pyh\xc3\xa4\xc3\xa4._NEWLINE_5. H\xc3\xa4n opetti \xe2\x80\x9crakkauden, totuuden ja hiljaisuuden tiet\xc3\xa4\xe2\x80\x9d\xe2\x80\x99. T\xc3\xa4m\xc3\xa4 tie on l\xc3\xb6ydett\xc3\xa4viss\xc3\xa4 suoran henkil\xc3\xb6kohtaisen kokemuksen kautta uskomusten tai uskonnollisten traditioiden sijaan._NEWLINE_6. H\xc3\xa4n neuvoi ihmisi\xc3\xa4 kohtaamaan \xe2\x80\x9dtotuuden el\xc3\xa4m\xc3\xa4st\xc3\xa4 ja rakkaudesta\xe2\x80\x9d jokap\xc3\xa4iv\xc3\xa4isen arkiel\xc3\xa4m\xc3\xa4n olosuhteissa \xe2\x80\x93 t\xc3\xb6iss\xc3\xa4 sek\xc3\xa4 kumppanin ja lasten kanssa. H\xc3\xa4nen mukaansa tie totuuteen l\xc3\xb6ytyy  \xe2\x80\x9claittamalla el\xc3\xa4m\xc3\xa4si kuntoon\xe2\x80\x9d (getting your life right) ._NEWLINE_7. H\xc3\xa4n piti t\xc3\xa4rke\xc3\xa4n\xc3\xa4 tietoisuuden evoluutiota maapallolla . T\xc3\xa4m\xc3\xa4n osan opetuksestaan h\xc3\xa4n esitti osana laajempaa kosmologista k\xc3\xa4sityst\xc3\xa4, jota on h\xc3\xa4n kutsui \xe2\x80\x9dEl\xc3\xa4m\xc3\xa4n myytiksi\xe2\x80\x9d.'